मिर्जापुर
मिर्जापुर () भारत के उत्तर प्रदेश राज्य में, दक्खिनी-पूरबी हिस्सा में एक ठो शहर बा। शहर गंगा नदी के दाहिने तीरे पर बसल बा आ एकरे आसपास पहाड़ी इलाका बाटे। एह पहाड़ी सभ पर कई गो मंदिर आ गुफा बाड़ीं जे हिंदू लोग पबित्र माने ला आ इहाँ पूजा-पाठ आ दर्शन करे आवे ला। इन्हना में सभसे परसिद्ध विंध्यवासिनी देवी के मंदिर बा के मिर्जापुर सहर से कुछे दूरी पर विंध्याचल में बाटे। कबो-कबो एह दुनों जगह के मिला के मिर्जापुर-बिंध्याचल के सड़मेंड़ एकही नाँव से भी जानल जाला।

मिर्जापुर शहर दिल्ली आ कलकत्ता दुनों से लगभग 650 किलोमीटर के दूरी पर बा; इलाहाबाद से ई लगभग 87 किलोमीटर पुरुब ओर आ बनारस से करीबन 67 किलोमीटर पच्छिम (तनिका दखिनाहुत) पड़े ला।

जनसांख्यिकी
साल 2011 के जनगणना अनुसार मिर्जापुर के कुल शहरी जनसंख्या 2,34,871 बाटे आ आसपास के उपशहरी इलाका के मिला लिहल जाय तब कुल जनसंख्या 2,45,817 बा। जनसंख्या के हिसाब से ई भारत के 188वाँ शहर बाटे। जनगणना आँकड़ा के मोताबिक एह शहर में लिंगानुपात 870 आ साक्षरता के दर 76.47% बाटे।

इहो देखल जाय
 भारत के शहर

संदर्भ

भारत के शहर आ कस्बा
उत्तर प्रदेश के शहर
गंगा नदी के तीरे आबाद जगह